CELEX: 62007CA0538
Language: et
Date: 2009-05-19 00:00:00
Title: Kohtuasi C-538/07: Euroopa Kohtu (neljas koda) 19. mai 2009 . aasta otsus (Tribunale Amministrativo Regionale per la Lombardia (Itaalia) eelotsusetaotlus) — Assitur Srl versus Camera di Commercio, Industria, Artigianato e Agricoltura di Milano (Direktiiv 92/50/EMÜ — Artikli 29 esimene lõik — Teenuste riigihange — Siseriiklik õigusnorm, mille kohaselt ei või samas riigihankemenetluses konkurentidena osaleda ettevõtjad, kelle vahel on kontrollisuhe või oluline mõju)

4.7.2009   
            
            
               ET
            
            
               Euroopa Liidu Teataja
            
            
               C 153/9
            
         Euroopa Kohtu (neljas koda) 19. mai 2009. aasta otsus (Tribunale Amministrativo Regionale per la Lombardia (Itaalia) eelotsusetaotlus) — Assitur Srl versus Camera di Commercio, Industria, Artigianato e Agricoltura di Milano
   (Kohtuasi C-538/07) (1)
   
   (Direktiiv 92/50/EMÜ - Artikli 29 esimene lõik - Teenuste riigihange - Siseriiklik õigusnorm, mille kohaselt ei või samas riigihankemenetluses konkurentidena osaleda ettevõtjad, kelle vahel on kontrollisuhe või oluline mõju)
   2009/C 153/18
   Kohtumenetluse keel: itaalia
   
      Eelotsusetaotluse esitanud kohus
   
   Tribunale Amministrativo Regionale per la Lombardia
   
      Põhikohtuasja pooled
   
   
      Hageja: Assitur Srl
   
      Kostja: Camera di Commercio, Industria, Artigianato e Agricoltura di Milano
   
      Menetluses osalesid: SDA Express Courier SpA, Poste Italiane SpA
   
      Kohtuasja ese
   
   Eelotsusetaotlus — Tribunale Amministrativo Regionale per la Lombardia — Nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord (EÜT 1992, L 209, lk 1; ELT eriväljaanne 06/01, lk 322) artikli 29 tõlgendamine — Siseriiklik õigusnorm, mille kohaselt ei või asjade ja teenuste riigihankes individuaalselt osaleda sidusettevõtjad ja kontrollitavad ettevõtjad
   
      Resolutiivosa
   
   
               1.
            
            
               Nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord, artikli 29 esimest lõiku tuleb tõlgendada nii, et see ei takista liikmesriigil nägemast ette muid kui selles sättes sisalduvaid kõrvaldamise põhjuseid selleks, et tagada võrdse kohtlemise põhimõtte ja läbipaistvuse põhimõtte järgimine eeldusel, et sellised meetmed ei ületa selle eesmärgi saavutamiseks vajalikku.
            
         
               2.
            
            
               Ühenduse õigusega on vastuolus siseriiklik õigusnorm, mis küll järgides õiguspärast eesmärki — tagada riigihankemenetlustes pakkujate võrdne kohtlemine ja menetluse läbipaistvus — kehtestab ettevõtjatele, keda seovad kontrollisuhted või kes on omavahel seotud, absoluutse keelu osaleda ühes ja samas hankemenetluses samaaegselt ja konkureerides, jätmata neile võimalust tõendada, et nimetatud suhe nende vastavat käitumist selles hankemenetluses ei mõjutanud.
            
         
      (1)  ELT C 37, 9.2.2008.